Държавен вестник, бр. 30, 2026 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  30
срок агенцията за предоставени терминални 
устройства ПОС (POS Terminal и Virtual POS 
Terminal) на:
1. едноличните търговци, местните юриди­
чески лица, включително тези с нестопанска 
цел, и клоновете на чуждестранните лица;
2. неперсонифицираните дружества и оси­
гурителните каси;
3. чуждестранните юридически лица, които 
са регистрирали търговско представителство;
4. чуждестранните лица, които осъществя­
ват стопанска дейност в страната, включително 
чрез място на стопанска дейност.“;
в) в ал. 3 думите „извършени чрез виртуален 
ПОС терминал“ се заменят с „извършени чрез 
терминални устройства ПОС (POS Terminal и 
Virtual POS Terminal)“;
г) създават се ал. 4 и 5:
„(4) Националната агенция за приходите 
използва информацията по ал. 1 – 3 само за 
целите на изпълнението на законоустановените 
є функции, като не се допуска предоставянето 
на същата на трети лица.
(5) Търговските банки и клоновете на 
чуждестранните банки получават от Нацио­
налната агенция за приходите, чрез Инфор­
мационната система за обмен на справочна и 
удостоверителна информация (REGIX), данни 
от Регистъра на заетостта, както и данни за 
осигурените лица, включително лични данни 
и данъчна и осигурителна информация, за 
целите на оценката на кредитоспособността 
по Закона за потребителския кредит и За­
кона за кредитите за недвижими имоти на 
потребители.“
2. В чл. 25в ал. 4 се отменя.
3. Създава се глава шеста с чл. 27: 
„ Г л а в а  ш е с т а
АДМИНИСТРАТИВНОНАКАЗАТЕЛНА 
ОТГОВОРНОСТ
Чл. 27. (1) За непредставяне или непред­
ставяне в срок на информация и данни по 
глава пета се налага глоба в размер от 250 
до 1 000 евро – за физическите лица, или 
имуществена санкция в размер от 2 500 до 
8 000 евро – за юридическите лица и едно­
личните търговци. 
(2) При повторно нарушение по ал. 1 наказа­
нието е глоба в размер от 500 до 2 000 евро – за 
физическите лица, или имуществена санкция 
в размер от 5 000 до 15 000 евро – за юриди­
ческите лица и едноличните търговци.
(3) Актовете за установяване на админи­
стративните нарушения се съставят от органи­
те по приходите и от публичните изпълнители, 
а наказателните постановления се издават от 
изпълнителния директор на Националната 
агенция за приходите или от оправомощено 
от него лице.“
§ 13. Информацията по чл. 25, ал. 1 от 
Закона за Националната агенция за приходи­
те към 31 декември 2025 г. се предоставя от 
лицата по чл. 56а, ал. 2 от Закона за кредит­
ните институции на Националната агенция 
за приходите в тримесечен срок от влизането 
в сила на закона.
§ 14. Информацията и данните по чл. 25, 
ал. 2 и 3 от Закона за Националната агенция 
за приходите по отношение на терминални 
устройства ПОС (POS Terminal) към 31 декем­
ври 2025 г. се предоставят на Националната 
агенция за приходите във формат, определен 
по реда на ал. 3 от същата разпоредба, като 
срокът е не по-кратък от три месеца от вли­
зането в сила на закона. 
§ 15. Законът влиза в сила от деня на об­
народването му в „Държавен вестник“.
Законът е приет от 51-вото Народно съб­
рание на 18 март 2026 г. и е подпечатан с 
официалния печат на Народното събрание.
Председател на Народното събрание: 
Рая Назарян
1518
УКАЗ № 130
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за изменение и допълнение на Закона 
за обществените библиотеки, приет от 51-вото 
Народно събрание на 18 март 2026 г.
Издаден в София на 24 март 2026 г. 
Президент на Републиката: 
Илияна Йотова
Подпечатан с държавния печат.
Министър на правосъдието:
Андрей Янкулов
ЗАКОН
за изменение и допълнение на Закона за об­
ществените библиотеки (обн., ДВ, бр. 42 от 
2009 г.; изм., бр. 74 от 2009 г., бр. 38 от 2010 г., 
бр. 15 и 68 от 2013 г., бр. 2, 89 и 94 от 2018 г. 
и 56 от 2023 г.)
§ 1. В чл. 11, ал. 1 накрая се добавя „и на­
учна организация по смисъла на чл. 47, ал. 1 
от Закона за висшето образование“.
§ 2. В чл. 19, ал. 8 накрая се добавя „на 
които е председател по право“ и се създава 
изречение второ: „Устройството и дейността на 
Научния съвет по библиотечно-информацион­